Først og fremmest skal du undersøge, om der i forvejen er nedgravet fiberkabler der, hvor I bor. Det varierer fra kommune til kommune. Hvis du bor et sted med nedgravede fiberkabler, kan det gå stærkt, for selve opkoblingen til fibernet er relativt enkel. Der føres et fiberkabel gennem bygningens sokkel og til et egnet sted for installationen af en fiberboks. Dernæst kan opkoblingen gå i gang.
Hvis der ikke er nedgravet fiber i området, kan du forhøre dig hos dit lokale fibernetselskab og spørge, hvad planerne er for etablering af fibernet.